Bernt Brendemoen

Bernt Brendemoen (født 10. januar 1949 i Oslo) er en norsk turkolog og professor ved Universitetet i Oslo.

Brendemoen tok mellomfag i gresk og latin ved universitetet i Oslo, før han studerte tyrkisk ved universitetet i Istanbul og i Oslo. Han tok magistergraden i tyrkisk språkvitenskap i 1977, og var deretter stipendiat ved universitetet i Oslo, før han ble utnevnt til amanuensis i 1982. Han var førsteamanuensis fra 1989 og ble dr. philos. i 2001 på en avhandling om tyrkiske dialekter. Fra 2002 har han vært professor i turkologi. 

Brendemoens interessefelt er tyrkisk språk, språkhistorie, dialekter og litteratur, samt aserbajdsjansk. I 1980 utga han en tyrkisk-norsk ordbok sammen med  Yasar Tanrikut, og i 1998 en norsk-tyrkisk ordbok sammen med Sinan Çorbacioǧlu. Han har dessuten oversett flere bøker av den tyrkiske forfatteren Orhan Pamuk.

Bibliografi 
 The Turkish Dialects of Trabzon. Oslo: Unipub, 2001.

 Oversettelser 
 Orhan Pamuk: Svart bok. Oslo: Gyldendal, 1994. ISBN 82-05-22141-3
 Orhan Pamuk: Mitt navn er Karmosin. Oslo: Gyldendal, 2004. ISBN 978-82-05-32913-3
 Orhan Pamuk: Uskyldighetens museum. Oslo: Gyldendal, 2010. ISBN 978-82-05-37803-2

Eksterne lenker 

 Hjemmeside ved Universitetet i Oslo

Norske filologer
Norske oversettere
Professorer ved Universitetet i Oslo
Fødsler i 1949